section_heading: Dizajn i razvoj
paragraph_text: Prvi prototip M.S406-1 s novim Hispano-Suiza HS 12Y-grs motorom od 860 KS (641 kW) i s Chauvière propelerom promjenjivog koraka (dva položaja) prvi je let imao 8. kolovoza 1935. godine. Razvoj je tekao vrlo sporo te je drugi prototip MS406-2 s HS-12Y CRS motorom od 900 ks (671 kW) poletio tek 20. siječnja 1937. godine. S novim motorom lovac je mogao razviti brzinu od 443 km/h što je bio dovoljan razlog za narudžbu daljnjih 16 pred-proizvodnih aviona od kojih je svaki sljedeći uključivao poboljšanja svojih prethodnika.